Zápisnica z pedagogickej porady dňa 25.06.2026

Prítomní:   Podľa prezenčnej listiny.

Program:
1. Privítanie
1. Prevádzkové a organizačné záležitosti (pitný režim, BOZP, E-prihlášky)
1. Prevádzka materskej školy a organizácia tried počas júla
1. Uzavretie dokumentácie, odovzdanie podkladov, hodnotiaci hárok riaditeľa a zamestnancov
1. Ostatné programy a príprava budúcich akcií (výročie, NevaDIVADLO)
1. Záver- uznesenie

1.Pedagogickú poradu viedla pani Anikó Kovácsová, riaditeľka materskej školy. Oboznámila prítomných s programom porady.
2. Pitný režim a BOZP: Vzhľadom na extrémne horúčavy, pani riaditeľka  požiadala pedagogických zamestnancov, aby  naďalej prísne dbali na pitný režim a bezpečnosť detí v triedach a na školskom dvore. Zároveň požiadala učiteľky aby vychádzali na pobyt vonku v skorších hodinách a prihliadali na aktuálne počasie. 
Zároveň oznámila, že stále čakáme na vyhodnotenie automatu s prihlásenými deťmi na školský rok 2026/2027.
3.  Pani riaditeľka pripomenula organizáciu a personálne zabezpečenie počas letnej prevádzky materskej školy, ktorá bude v termíne od 1.7. do 24.7.2026, rozdala menné zoznamy tried.
Zloženie tried je nasledovné:
Triedy s vyučovacím jazykom slovenským: 1. Stonožky/Mravčeky, pavilón „C“
                                                                       2. Lienky/Sovičky, pavilón „C“
Triedy s vyučovacím jazykom maďarským: 1. Motýle/Včielky, pavilón „D“
Popoľudňajší odpočinok absolvujú deti v pavilónoch „B“ a „D“.

4. Pani riaditeľka sa uistila, či dnes 25.06.2026 v čase od 10.00 do 10.15 každý odovzdal hárok na hodnotenie riaditeľa do pripravenej krabice umiestnenej na chodbe materskej školy. Všetci prítomní odsúhlasili vhodenie hárku na hodnotenie riaditeľa do pripravenej krabice. Zároveň oznámila, že dňa 26.06.2026 sa jednotlivo vyjadrí k hodnotiacim hárkom každého zamestnanca v kancelárii riaditeľa. 
Pripomenula triednym učiteľom uzavretie osobných spisov a pedagogickej dokumentácie k 30.06.2026 a zároveň pripomenula odovzdanie vyhodnotenia výchovno-vzdelávacej činnosti k danému dátumu. Ďalej sa uistila sa, či každý pedagogický zamestanec vie, ako viesť pedagogickú dokumentáciu počas letnej prevádzky materskej školy.
Zároveň vyzvala pedagogických zamestnancov k odovzdaniu vyplnených dovolenkových lístkov a upozornila na správnosť ich vyplnenia vzhľadom na dovolenky, takisto upozornila aj na doplnený riadok v tabuľke evidencie pracovného času zamestnanca t.j. pracovné voľno s náhradou mzdy.
5. Pani riaditeľka nám pripomenula 50. výročie založenia materskej školy, termín slávnosti bude spoločne dohodnutý najskôr na mesiac október s ohľadom na začiatok nového školského roka. Zároveň nás požiadala, aby sme uvažovali o programe a o spôsobe a organizácii slávnostného výročia.
Ďalej nám oznámila, že NevaDIVADLO poslalo ponuku predstavení, po vzájomnej dohode s divadlom nám oznámi jednotlivé termíny predstavení.
6. Na záver pani riaditeľka vyzvala učiteľky, aby vyjadrili svoje pripomienky a návrhy. Žiadne pripomienky a návrhy zo strany učiteliek neboli.
Pedagogická rada berie na vedomie:
1. Dôležitosť dodržiavania BOZP a správneho pitného režimu 
1. Organizáciu letnej prevádzky materskej školy v termíne od 01.07.2026 do 24.07.2026 a zloženie jednotlivých tried.
1. Prípravy osláv 50.výročia založenia MŠ.
1. Správnosť vedenia pedagogickej dokumentácie počas letnej prevádzky materskej školy.

Ukladá úlohy:
1. Uzavrieť pedagogickú dokumentáciu ku dňu 30.06.2026.
1. Odovzdať vyhodnotenie výchovno-vzdelávacej činnosti do 30.06.2026.
1. Vypísať a odovzdať dovolenkové lístky na mesiace júl a august.
Schvaľuje: 
1. Rozdelenie detí do jednotlivých tried počas letnej prevádzky.
1. Termín oslavy slávnostného 50.výročia MŠ najskôr na mesiac október.


V Jelke, dňa 26.06.2026                                      Zápisnicu vyhotovila: .............................................
                                                                                                          Mgr. Darina Palsovicsová
                                                                       Overovatelia:             ..............................................
                                                                                                          Ildikó Holocsiová
                                                                                                         ..............................................
                                                                                                         Mgr. Sylvia Johimenková
                                                                                           

